**JASANGARRITASUNA**

Ideia nagusiak:

* Mundu osoan, Europan dugun bizi-eredu eta bizi-kalitate berdina izateko, 2,4 mundu beharko genituzke.
* Horrela jarraituz gero, artoaren eta arrozaren ekoizpena 2050erako %25ª jaitsiko da.
* Animalien migrazio mugimenduak 200 000 000 igoko dira klima aldaketagatik.
* Kutsadurak, bere aldetik, 38 000 heriotza goiztiar eragingo ditu.
* Herrialde garatuek, eta hauek aurrera eramateko beharrezkoa den material zein teknologia guztiek, klimaren aldaketa azkartu edo areagotuko dute.
* Hazkunde honek bere baitan naturaren aurka egiten du, hala nola, kapitalismoaren politikan eta bere izaera suntsitzaile eta esplotatzailean oinarritzen da.

Hau kontuan hartuta, ingurumenaren jasangarritasuna gu bizi ahal izateko eta gizaki bezala garatu ahal izateko oinarrizkoa dela ikus daiteke.   
Horrela bada, Euskadiko Garapen Agentziaren konbenioan honelako puntuak edo hitzarmenak barnebiltzen dira:

* Afrikako hiru herrialdeetako kanpaina indartzea.
* Hemengo kanpaina indartzea.
* Komunikazioa hobetzea, bai kanpoko herrialdeekin eta baita herrialde barruan ere.

Hau, Euskal Herrian praktikan jarri den arren, hizlariek argi azpimarratu dute, hemen aurrera eramaten den praktikak gainerako herrialdeetan ere eragina duela. Hala nola, mundua, nahiz eta kontinenteetan banatuta dagoen, bat eta bakarra da, horregatik, adibidez kutsadurak eragiten duen ozono geruzaren apurketa horrek, munduko biztanle guztiei eragiten diete, eta ez kontinente batekoei soilik.

Honekin batera, eta Euskal Herriko jardueretan jarraiki, hezkuntzaren aldeko munduko ekintza astea egiten da. Honen helburua, nolabait esaterako, hemen lantzen diren, eta ingurumenaren jasangarritasunaren inguruko kontzientziazioa bere baitan duten unitate didaktiko hauek urte osoan lantzearena da.

Hala nola, aipatutako ekintza ezberdin hauek, garapen jasangarrirako helburuak dituzte:

* Agenda 2030: bere baitan 17 helburu biltzen ditu, eta 190 herrik sinatu dute.
* Kalitatezko hezkuntza, zeinak lau helburu barnebiltzen dituen. Helburu horiek, meta berezi batera bideratzen dute hezkuntza eta hezituak diren ikasleak: ingurumenarekin lotutako formakuntza eta kontzientziazioa.
* 6 helburu orokor daude (horietatik bi apuntatu ahal izan nituen): ur potablea izatea, osasuna edo sendakuntza…

Azkenik, *“FridaysForFuture”* delako kanpainaren mentzio bat egin dute. Hala nola, kanpaina hau GretaThunberg suediar aktibista eta ikasle batek hasi zuen, Aldaketa Klimatikoaren inguruan egon zen konferentzia batean emandako hitzaldiaren baitan. Hala nola, bere ideia, nolabait esaterako ostiralero eskolako ikasleek greba egitean datza, eta horrela, beraien kezka adieraztea gobernuari Aldaketa Klimatikoaren larritasunagatik. Hizlari hauek helarazi zutenaren arabera, gaur egun, Suedian indarrean dagoela adierazi digute, eta eskolen eta bertako ikasleen zein gurasoen kontzientziazio handia eragin duela.

Hausnarketa: hau dena kontuan hartuta, argia da gaur egun ingurumenarekin dagoen arazoa. Izan ere, kontziente garen arren, gizarteko beste hainbat eta hainbat arazori bezala ez zaio inongo irtenbiderik ematen. Baina kasu honetan, guk bizitzeko mundua behar dugula kontuan hartuta, eta munduak biziraun ahal izateko gure beharrik ez duela ikusita, gauzak birplanteatzen hasteko unea dela uste dut.